סע"ש 35590-10-15 - פסקדין
מיקומך באתר: עמוד ראשי >> חיפוש פסקי-דין >> סע"ש 35590-10-15
סע"ש 35590-10-15
35590-10-15
עו"ד מעלוף יוסף הנתבעת:
1.לפניי תביעה לתשלום פיצויי פיטורין, תמורת הודעה מוקדמת, שעות נוספות, פדיון חופשה שנתית, פיצוי בגין אי הפרשה לפנסיה וקרן השתלמות, דמי הבראה, הפרשי שכר ופיצוי בגין עוגמת נפש.
2. במסגרת הדיון שהתקיים ביום 13.4.16 הודיעו ב"כ הצדדים כדלקמן:
" מבלי שצד מודה בטענות משנהו, אנו מסכימים שיינתן בתיק פסק דין לפשרה, לפי סעיף 79א לחוק בתי המשפט, ללא נימוקים. אנו מבינים מבית הדין שבמסגרת סמכותו של בית הדין בהתאם לסעיף האמור, בית הדין יכול לפסוק כל סכום אשר ייראה בעיניו כצודק בין 8,418 ₪, ועד 35,000 ₪, (כולל חלק הפיצויים המצוי בקופה) הכל בהסתמך על כתבי בית – דין שהוגשו בתיק, המסמכים שהוצגו בפני בית הדין והדברים שנאמרו היום ללא צורך בשמיעת עדויות ולאחר הגשת סיכומים.
הנתבעת מתחייבת להעביר לתובע, לא יאוחר מיום 20.4.16, עותק ממלוא כרטיסי הנוכחות של התובע לתקופה נשוא התובענה ואת פרוטוקול השימוע.
התובע יגיש סיכומים מטעמו עד ליום 15.5.16.
כמו כן, מוסכם כי הנתבעת תעביר לתובע תוך 7 ימים מהיום, טופס 161 בצירוף מכתב לשחרור הכספים המצויים בקרן הפנסיה (תגמולים ופיצויים).
למען הסר ספק, סכום הפיצויים המצוי בקופה, ינוכה מהסכום שייפסק.
אנו מבקשים מבית הדין לתת להסכמה זו תוקף של החלטה " .
3. לפיכך, לאור הסכמת ב"כ הצדדים כי בית הדין יפסוק לפשרה ולאחר שעיינתי בכל החומר שבתיק, ולאחר ששמעתי את הצדדים, ובהתאם לסמכותי לפסוק לפשרה לפי סעיף 79א לחוק בתי המשפט, הנני מחייב את הנתבעת לשלם לתובע סך של 24,000 ₪.
למען הסר ספק, הסכום שהופרש לקרן הפנסיה בגין פיצויי פיטורים, ינוכה מהסכום הנ"ל.
כמו כן, הנני מחייב את הנתבעת לשלם לתובע שכ"ט עו"ד בסך כולל של 3,000 ש"ח .
4.מזכירות בית הדין תשלח את פסק הדין לצדדים, כמקובל.